Ариунбаярын Өнөржаргал

Хакүба Такэши (, 1983 оны 5 сарын 5-нд төрсөн) нь Монголын сүмоч юм. Жинхэнэ нэр нь Ариунбаярын Өнөржаргал. Биеийн өндөр 185 см, жин 127 кг, O буюу 1-р бүлгийн цустай. Дээд цол нь зүүний комүсүби (2010 оны 7 сар).

Намтар
1998 оны 12 сараас Мичинокү дэвжээнд бэлтгэл хийж байгаад, 1999 оны сүүлчээр нэг галын Тацүтагава дэвжээнд орж, 2000 оны 1 сарын тэмцээнээр анх мэргэжлийн сүмод хөл тавьжээ. Мөн оны 9 сарын 21-нд сэкивакэ асан, Аоносато буюу Тацүтагава ояката тэтгэвэртээ гарч, дэвжээгээ хааснаар Мичинокү дэвжээнд шилжсэн байна.

2001 оны 1 сарын тэмцээнд жонидан зиндаанд өвдөг шороодолгүй түрүүлсэн. Санданмэд нэлээн удсаны эцэст 2003 оны 1 сарын тэмцээнээр макүшитад дэвшиж чаджээ. Жижиг биетэйн улмаас макүшитагийн дунд хэсэгт 2 жил гаруй байсан бөгөөд 2006 оноос эхлэн макүшитагийн дээд хэсэг хүртэл чансаагаа ахиулж, мөн оны 11 сарын тэмцээнд оргил чансаа болох макүшитаги-н 2-оос босч барилдан, өвдөг шороодолүй зиндаандаа түрүүлснээр 2007 оны 1 сарын тэмцээнд жүүрёод дэвшиж чаджээ.

2007 оны зуны жүнгёо буюу үзүүлэх барилдааны үеэр өвдгөө бэртээж, баруун өвдгөндөө мэс засал хийлгэсэн. 2008 оны 5 сард макүүчид дэвшсэн ч амжилт үзүүлж чадалгүй, жүүрёо зиндаа руу унаж, жил гаруй тэндээ барилдсан аж.

Харин 2010 оны 1 сарын тэмцээнээс дахин дээд зиндаанд дэвшин барилдаж, улмаар 5-р сарын тэмцээнд маэгаширагийн 5-д эрэмбэлэгдэн, Харүмафүжи, Кото-Оошү нарын оозэкиг давж, нийт 10 давснаар дараагийн тэмцээнд комүсүби цол хүртжээ.

 Бусад 
 Японд амьдардаг байсан авга эгчийн нь танил нь тэр үеийн Тацүтагава оякатагийн найз байсан бөгөөд оякатад танилцуулж өгчээ"Сүмо" сэтгүүл, 2007 оны 1 сарын дугаар "花の新十両データバンク". Ийнхүү дунд ангиа төгссөн Өнөрбаяр хүү 1998 оны арванхоёрдугаар сард Японд хөл тавьж, Мичинокү дэвжээний нэрийн өмнөөс барилдахаар болсон боловч тус дэвжээнд харьяалагддаг байсан Аргентин бөх Хошитангогийн Японы иргэншил авах асуудал удааширч байсны улмаас жил гаруй тус дэвжээнд бэлтгэл хийж өнгөрөөжээ"Сүмо" сэтгүүл, 2006 оны 4 сарын дугаар "大銀杏が待っている". Тэр үед 3 сарын визний хугацаа нь дуусах бүрт 10 хоног нутагтаа харьж, визээ сунгуулдаг байжээ"Оо-зүмо" сэтгүүл, 2006 оны 4 сарын дугаар "幕下訪問".
 Олонхи монгол сүмочдоос ялгаатай нь, Хакүба үндэсний бөхөөр барилдаж байгаагүй, бөхийн удамгүй.
 Шикона буюу дэвжээний нэр болох "Хакүба" гэдэг нь "Цагаан морь" гэсэн утгатай бөгөөд Нагоя хотод амьдардаг байсан, Мичинокү дэвжээний хөгжөөн дэмжигч хүн ийн нэр хайрлажээ. Монгол гэвэл морь, мөн цагаан од буюу ялалтыг бэлгэдэж өгсөн гэдэг. Мөн ижил нэртэй Нагано мужийн Хакүба тосгонд түүнийг дэмжих клуб байдаг "「白馬関」の後援会設立" 2009 оны 10 сарын 14, Шинано Майничи Шимбүн.
 2008 оны 10 сард гэрлэж, 11 сарын 3-нд охинтой болсон結婚していた白馬、幕内で初の勝ち越し 2010 оны 1 сарын 20, Спортс Ниппон白馬“愛の力”で初の勝ち越し 2010 оны 1 сарын 19, Дэйли Спортс. Эхнэр нь Токитэнкү А.Хүчитбаатарын дүү бөгөөд ийнхүү ураг барилдсан учраас тэд хоорондоо барилдахгүй"Сүмо" сэтгүүл, 2010 оны 4 сар. Ээж Энхтуяа нь 2009 оны 6 сараас Сүмогийн ордны ойролцоо буюу Рёогокүд "Улаанбаатар" хэмээх монгол хоолны ресторан ажиллуулж байгааhttp://www.nikkansports.com/sports/sumo/news/p-sp-tp3-20100120-587446.html "白馬が平幕勝ち越し一番星"  2010 оны 1 сарын 20, Никкан Спортс.

 Амжилт 



























































































  Тэмцээнболоогүй






Эшлэл

 Гадаад холбоос 
Хакүба Такэши - Сүмогийн холбооны албан ёсны сайт дахь профиль (англи хэлээр)

Ангилал:1983 онд төрсөн
Ангилал:Монголын сүмоч